Aleqa Hammond

Aleqa Hammond (født 1965) er en grønlandsk politiker. Hun var Grønlands statsminister fra 2013 til 2014 og representerte partiet Siumut.

Hun er født i Narsaq, men oppvokst i Uummannaq. På morssiden tilhører hun en grønlandsk gren av den norsk-danske slekten Hammond. Før hun ble politiker jobbet hun med turisme i Diskobukten, Nuuk og Qaqortoq.

I 2005 ble hun valgt inn på Grønlands landsting, og ble familie- og justisminister. Fra 1. juli 2007 til 12. juni 2009 var hun finans- og utenriksminister. Hun ble 2. juni 2009 formann i Siumut.

I mars 2013 ledet hun partiet til valgseier. Hun ble dermed Grønlands første kvinnelige statsminister.«Ny politisk stjerne til topps på Grønland» , Aftenposten, 13. mars 2013.

I oktober 2014 førte Hammonds misbruk av offentlige midler til private formål til regjeringskrise. Hammond trakk seg som partileder.«Regjeringsleder i hardt vær», NRK, 2. oktober 2014. Lest 1. november 2014.  Det ble utlyst nyvalg.«Regjeringskrise på Grønland» , adressa.no, 2. oktober 2014. Lest 1. november 2014. Kim Kielsen overtok som partileder og fungerende regjeringssjef.«Portræt: Tidligere betjent skal rydde op i Siumut», Børsen, 18. oktober 2014. Lest 1. november 2014.

I 2015 ble hun den ene av Grønlands to representanter i det danske Folketinget, som representant for Siumut. I 2016 ble hun ekskludert av Siumut, etter å ha misbrukt Folketingets kredittkort til private formål.

I 2018 sluttet hun seg til Nunatta Qitornai, et utbryterparti fra Siumut. Hun stilte til valg ved landstingsvalget på Grønland, men ble ikke valgt. Hun gikk ut av Folketinget i 2019.

 Referanser 

 Eksterne lenker 



  Biografi hos Landstinget

Kategori:Grønlandske politikere
Kategori:Folketingsmedlemmer for Grønland
Kategori:Personer fra Qaasuitsoq
Kategori:Personer fra Kujalleq